મોમ! મને પટ્ટો નથી ગમતો આ. ઊંઊંઊંઊં.. એને કહો હું નાઈસ છું.. મને ક્યાં લઈ જાય છે આ લોકો? આ બીએમસી શું છે જેની વાત થાય છે? આ લોકો મને સારી જગ્યાએ નથી લઈ જાતા એવું લાગે છે.. ત્યાં સારું ખાવા મળશે? અને તું? પણ તને તો મોટા કોફિનમાં લઈ ગયાં. ગ્રાનપા પણ આમ કોફિનમાં ગયાં પછી ન દેખાયા. તું મને ન લઈ ગઈ સાથે? શું છે ત્યાં? મને તું કેવી પેટ શોપ લઈ જાતી! નવડાવવા અને મારા માટે જાત જાતનું ખાવાનું.. ટ્રીટ,. ટોયસ,. ટી શર્ટ અને જેકેટ લાવતી. મને ત્યારે સમજાતું કે હું “સ્ટ્રૅ” ડોગ છું. ત્યાં આવતા બાકી બધા મારાથી કેટલા સુંદર હતાં? એમનાં મોમ ડેડ મને જોઈને અલગ વર્તન કરતાં જાણે હું બીજી દુનિયાનો છું. ઊંઊંઊંઊં.. પણ મને તારા અને ડેડ જેવું કોઈ વ્હાલ ન્હોતું કરતું.